คาดพระราชกฤษฎีกายุบสภาฯ มีผลวันนี้ พร้อมเชิญ กกต.หารือข้อปฏิบัติและห้ามการหาเสียง
นายวิษณุ เครืองาม เครืองาม รองนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ทูลเกล้าร่างพระราชกฤษฎีกายุบสภาผู้แทนราษฎรไปแล้ว และคาดว่าลงประกาศในราชกิจจานุเบกษาได้ภายในวันนี้ ซึ่งก็จะมีผลวันนี้เช่นกัน ส่วนการกำหนดวันเลือกตั้งจะเป็นวันที่ 7 หรือ 14 พฤษภาคม นายวิษณุ กล่าวว่า ประมาณนั้น แต่จะต้องหารือกับคณะกรรมการการเลือกตั้ง หรือ กกต. อีกครั้งทั้งนี้ในเวลาประมาณ 10.00 น. นายวิษณุ ได้เชิญคณะกรรมการการเลือกตั้ง (กกต.) มาหารือประเด็นข้อปฏิบัติและข้อห้าม สำหรับข้าราชการประจำในช่วงการหาเสียงเลือกตั้ง รวมไปถึงประเด็นที่ว่า ข้าราชการจะสามารถไปช่วยผู้สมัคร ส.ส. หาเสียงได้ด้วยหรือไม่